|  |  |
| --- | --- |
| Møtereferat |  |

|  |
| --- |
| **Sted:** Ordførers kontor |
|  |
| **Tilstede:** Hege Rollmoen, Håkon Nygård, Tor Lyngmo, Jens Arvid Bratsberg, Anne Gerd Eira, Lars Petter Nilssen. Ekstern: Kristian Figenschau, Troms og Finnmark fylkeskommune. Prosjektleder Knut Baglo, Proneo, Tore Svartås, Proneo. Lokal prosjektleder Trude Berg. Forfall: Stian Mevåg |

Møtet start kl. 1300

Møtet slutt kl. 1500

**Referat fra møte i interimsstyret fase 2 - 171122**

Agenda

1. Godkjenning av innkalling og referat

2. Oppsummering av dialogmøter

3. Arbeidsplan for prosjektplan og søknad til fylkeskommunen

4. Presentasjon av utkast til prosjektplan

Hege ledet møtet

1. Godkjenning av innkalling og referat

**Enstemmig vedtak:**

Innkalling og referat godkjennes

2. Oppsummering av dialogmøter

Kort sammendrag fra intervjuene. Ved Tore Svartås fra Proneo.

Komparative fortrinn: Naturen ble fremhevet. Midnattsoltrappa framstår som viktig, og en mulighet for å bruke den som et utgangspunkt for videre utvikling. Håndverk, bygg og anlegg, entreprenør er viktig i Lavangen, med gode aktører i bransjen. Attraktivt å bygge videre. Beliggenhet, frivillig sektor.

Svakheter og trusler: negativ befolkningsutvikling og svak og fragmentert næringsliv utenom de sterke. Tynt bemannet administrasjon i kommunen, og for liten evne til å ta de vanskelige diskusjonene og omkampene med andre myndigheter. Mangel på mulighet for å bygge på attraktiv tomt sentrumsnært. Næringsareal er mangelvare, dagens areal anses ikke for optimalt, og det er for lite annet mulig næringsareal. Mangel på kommersiell kai.

Eksterne forhold: Mangel på kollektivtrafikk, rekruttering

Utviklingsmuligheter: tilrettelegging for utbygging av nye boenheter er viktig for næringslivet. Utbygging av energi. Opplevelsesnæring fremheves som aktuelt satsingsområde ved for eksempel samarbeid. Dyrking av forskjellige vekster. Landbruk og reiseliv kan være et potensielt utviklingsområde. Reindrift er betydelig i kommunen, som kan være en utfordring og en mulighet. Lettere å etablere flere arbeidsplasser i eksisterende næringsliv enn å skape nye.

Kommunens rolle som utviklingsaktør: Oppfattes som å være i bedring, næringsfondet er bra, men for lite. Kommunens deltakelse i Visit Narvik er omstridt. Gabro-forekomsten – næringslivet mener dette prosjektet ble oppgitt for lett og for tidlig.

**Enstemmig vedtak:**

Oppsummering tas til orientering.

3. Arbeidsplan for prosjektplan og søknad til fylkeskommunen

Trude gjennomgikk arbeidsplanen for hva som er tenkt skal skje og hvilken rekkefølge før søknad sendes til Troms og Finnmark fylkeskommune på nyåret. Oppdatert med nye datoer for møter i formannskap og kommunestyre.

**Enstemmig vedtak:**

Planen, som er lagt for arbeidet fram til søknad om næringsutviklingsprosjekt sendes, godkjennes.

4. Presentasjon av utkast til prosjektplan

Knut Baglo presenterer utkast til prosjektplan for næringsutviklingsprosjekt i Lavangen.

Innspill fra møtet (usortert og ikke utfyllende):

Resultatmål knyttes opp mot å sikre eller utvikle arbeidsplasser, er dette en grei måte å ha målbare resultat?

Utviklingsevne i kommune og næringsliv – et ønske om at både politikere og flere fra administrasjonen kan være med på møter med næringslivet for å få til en god dialog og forståelse for hverandre.

Arena for næringslivet er viktig, og må opprettholdes. Ønske om at politikere også kan bli invitert av og til, og at teknisk etat kan delta på enkelte møter.

Prosjektperioden må vurderes, skal den være to eller tre år. Proneo og fylkeskommunen har begge erfaring med at et to-årig prosjekt kan være kort tid. Årsaken til at to år er foreslått fra Lavangen kommune er den totale økonomiske rammen for hele prosjektet.

**Enstemmig vedtak:**

Utkast til prosjektplan tas til orientering.

Interimsstyrets medlemmer får tid til å tenke gjennom utkast til prosjektplan, og bes om å sende tilbakemelding på utkastet til Trude innen onsdag 23/11. Innspillene blir sammenfattet i en oppsummering av Trude. Deretter sendes den til interimsstyrets medlemmer der vi ber om at oppsummering godkjennes. Frist for dette settes til mandag 27/11, og så sendes da samlede innspill til Proneo. Hvis det ikke er helt uoverkommelig for Proneo kan de lage en justert versjon av prosjektplan som presenteres til næringslivet på møtet tirsdag 29/11.

Referent: Trude Berg